Source: http://docplayer.fi/377917-Vakaampi-talous-ja-rahaliitto.html
Timestamp: 2016-10-22 19:57:33+00:00
Document Index: 652223

Matched Legal Cases: ['kko ', 'kko ', 'kko ', 'tuomioistuin ', 'Tuomioistuin ', 'sui generis', 'kko ', 'kko ', 'kko ']

⭐Vakaampi talous- ja rahaliitto
Download "Vakaampi talous- ja rahaliitto"
1 Vakaampi talous- ja rahaliitto Helmikuu 20152 3 1 Esipuhe Talous- ja rahaliitto EMU raamittaa keskeisesti Suomen taloudellista toimintaympäristöä. EMU on tuonut Suomelle matalat korot ja aiempaa vakaamman valuuttakurssin. EMU on myös tuonut tukipaketit, finanssipoliittisen valvonnan ja erityisesti viime vuosina euroaluetta jakavat keskustelut solidaarisuudesta, yhteisvastuusta ja sääntöjen noudattamisesta. Finanssikriisi ja sitä seurannut velkakriisi osoittivat EMUn arkkitehtuurin hauraammaksi kuin oli aiemmin ymmärretty. Kriisivuosien aikana sääntöjä on korjailtu ja lisätty, jäsenvaltioiden valvontaa tiukennettu ja kriisinhoidon rakenteita luotu vauhdilla. Jatkotyön suunnasta vallitsee Euroopassa todennäköisesti vähäisempi yksimielisyys kuin siitä, että perillä ei vielä olla. EMUn kehittäminen ei rajaudu vain talouspolitiikan alueelle, vaan siitä keskusteltaessa joudutaan pohtimaan syvällisesti valtiollisen suvereniteetin rajoja. Tämä raportti sisältää valtiovarainministeriön sisäisen asiantuntijaryhmän arvion EMUn rakenteista, haasteista ja tulevaisuuden suunnista. Työryhmän jäseninä ovat toimineet Marketta Henriksson, Ilkka Kajaste ja Päivi Leino-Sandberg, joka on myös vastannut sisällön yhteensovittamisesta. Lisäksi Jaakko Weuro on osallistunut pankkiunionia koskevien jaksojen kirjoittamiseen. Työryhmän työtä on tukenut suuri joukko ministeriön asiantuntijoita, mutta johtopäätökset ovat ryhmän omia. Helsingissä 10. helmikuuta 2015 Tuomas Saarenheimo Alivaltiosihteeri4 25 3 Sisällysluettelo Esipuhe... 1 Sisällysluettelo... 3 Lyhenneluettelo Johdanto Talous- ja rahaliiton kehittäminen finanssikriisin jälkeen ja pankkiunionin luominen Finanssikriisi Velkakriisin hoitamiseen käytetyt järjestelyt Talouspolitiikan koordinaatio ja siihen tehdyt muutokset Rakenteellisten uudistusten edistäminen talouspolitiikan koordinaatiokehikon puitteissa Pankkiunionin luominen Yhteinen valvonta Yhteinen kriisinratkaisumekanismi EKP:n asema ja toimet kriisin rauhoittamiseksi Talous- ja rahaliiton tulevaisuudesta tehdyt ehdotukset ja selvitykset EU-toimielinten tekemät ehdotukset Suomen kannat Suomessa tehdyt selvitykset Fiskaaliunionia ja poliittista unionia koskevat ehdotukset Vakaampi talous- ja rahaliitto No bail-out -periaatteen soveltaminen Muutosehdotuksia talouspolitiikan koordinaatioon Pankkiunioni Pääomamarkkinaunioni Euroalueen ohjaus ja edustautuminen Euroalueen ohjaus ja hallinto Euroalueen ulkoinen edustautuminen Johtopäätökset Lähdeluettelo... 546 47 5 Lyhenneluettelo ABS AMR CAC CAP CBPP3 Ecofin EDP EIP EKP EMU ERVM ERVV EVM ETLA FSB IDR IMF IMFC MIP MTO OECD OMT SMP SRF SRM SDP SEUT EKP:n omaisuusvakuudellisten arvopapereiden osto-ohjelma (Asset-Backed Securities Programme) hälytysmekanismiraportti (Alert Mechanism Report) yhteistoimintalauseke (Collective Action Clause) jäsenvaltion korjaussuunnitelma (Corrective Action Plan) EKP:n katettujen velkakirjojen osto-ohjelma talous- ja rahoitusasioiden neuvosto liiallisen alijäämän menettely (Excessive Deficit Procedure) liiallisten makrotasapainottomuuksien menettely (Excessive Imbalances Procedure) Euroopan keskuspankki Talous- ja rahaliitto (Economic and Monetary Union) Euroopan rahoituksenvakautusmekanismi (European Financial Stabilisation Mechnism, EFSM) Euroopan rahoitusvakausväline (European Financial Stability Facility, EFSF) Euroopan vakausmekanismi (European Stability Mechanism, ESM) Elinkeinoelämän tutkimuslaitos Rahoitusvakausneuvosto (Financial Stability Board) maakohtaiset syväanalyysit (In-Depth Review) Kansainvälinen valuuttarahasto (International Monetary Fund) Kansainvälinen talous- ja rahoituskomitea (International Monetary and Financial Committee) makrotasapainottomuuksien menettely (Macro-Imbalances Procedure) keskipitkän aikavälin tavoite (Medium-Term Objective) Taloudellisen yhteistyön ja kehityksen järjestö (Organisation for Economic Cooperation and Development) EKP:n rahapoliittisten suorien kauppojen ohjelma (Outright Monetary Transactions Programme) EKP:n arvopaperimarkkinaohjelma (Securities Markets Programme) yhteinen kriisinratkaisurahasto (Single Resolution Fund) yhteinen kriisinratkaisumekanismi (Single Resolution Mechanism) merkittävän poikkeaman menettely (Significant Deviation Procedure) Sopimus Euroopan unionin toiminnasta8 69 7 1 JOHDANTO Euroalueella on edessään joukko uusia haasteita. Euroalueen kasvu on hidasta, julkinen velka on kriisin perintönä korkealla tasolla, ja monilla mailla on kestämättömän korkea rakenteellinen työttömyys. Hidastuva potentiaalinen kasvu, väestön ikääntyminen ja matala inflaatio vaikeuttavat velkaantumiskehityksen taittamista. 1 Erityisen ongelmallista on se, että velkaantuminen koskee nyt myös suuria jäsenvaltioita ja rajoittaa merkittävästi julkisen talouden mahdollisuuksia tukea euroalueen kasvua, eikä uusien akuuttien velkakriisien mahdollisuutta voi sulkea pois. Velkaongelman kärjistyminen on synnyttänyt keskustelua talous- ja rahaliiton (EMU) kestävyydestä sekä luonut euroalueen sisälle jännitteitä ja paineita yhteisvastuun kasvattamiseksi. Nykyistä vakaampi talous- ja rahaliitto on paitsi Suomen, erityisesti myös velkaantuneiden ja kaikkein haavoittuvimpien maiden etu. Selvityksen keskeisenä tavoitteena on hakea keinoja tämän tavoitteen saavuttamiseksi. Yhteisen rahan käyttöönoton yhteydessä toteutui pitkäaikainen eurooppalainen tavoite. Talous- ja rahaliitto perustuu keskitettyyn rahapolitiikkaan ja hajautettuun, mutta yhteen sovitettuun finanssipolitiikkaan. Alkuperäisen talous- ja rahaliiton keskeiset ratkaisut olivat sinänsä johdonmukaisia, mutta talouspolitiikan sääntöjen toimeenpanossa ei onnistuttu. Viime vuosina talous- ja rahaliiton sääntöjä on vahvistettu, ja sen tueksi on luotu uusia rakenteita. Samalla kun on hyväksytty toimia akuutin kriisin hoitamiseksi, on myös luotu järjestelyjä vastaavien kriisien todennäköisyyden ja koon vähentämiseksi tulevaisuudessa. Näitä toimia ja uusia rakenteita vakausmekanismit, talouspolitiikan koordinaation syventäminen, pankkiunioni sekä Euroopan keskuspankin toiminta käsitellään alla. Kuten valtiovarainministeriön tulevaisuuskatsauksessa todetaan, talous- ja rahaliitto raamittaa olennaisella tavalla myös Suomen talouspolitiikan valintoja ja toimintaympäristöä (Valtiovarainministeriö 2014). Kriisin seurauksena syntynyt EMUn arkkitehtuuri on monella tavoin ongelmallinen. Jännitteitä on osaltaan synnyttänyt paine lisätä yhteisvastuuta ja jäsenvaltioiden talouspoliittista kuria samalla kun perussopimusmuutoksiin ei ole haluttu ryhtyä. Uusien rakenteiden oikeusperusta on jäänyt osin tulkinnanvaraiseksi. Talouspolitiikan koordinaation tavoitteiden ja menettelyjen määrä on lisääntynyt. Jos komissio ja neuvosto käyttäisivät uusia valtuuksiaan täysimääräisesti, niiden vaikutus jäsenvaltioiden talous- 1 Komission (European Commission 2015a) ennusteen mukaan euroalueen kasvu jää tänä vuonna 1,3 prosenttiin ja nopeutuu vuonna ,9 prosenttiin. Työttömyys pysyy euroalueella yli 11 prosentissa kohoten Espanjassa ja Kreikassa yli 24 prosentin. Euroalueen velkasuhde on kohonnut noin 20 prosenttiyksikköä kriisiä edeltävältä tasoltaan. Komissio ennustaa euroalueen julkisen velan nousevan 94,4 prosenttiin bruttokansantuotteesta vuonna 2015 ja kääntyvän vasta sitten hitaaseen laskuun. Tänä vuonna velkasuhde ylittää 100 prosenttia seitsemässä euromaassa (Kreikka, Italia, Portugali, Kypros, Irlanti, Belgia ja Espanja).10 8 poliittisiin valintoihin olisi merkittävä. Muutokset ovat heikentäneet koordinaation läpinäkyvyyttä sekä johtaneet vastuusuhteiden hämärtymiseen. Yhteisvastuun lisääntyminen on vähentänyt markkinakurin merkitystä. Pankkiunioni on EMUn arkkitehtuurin viime vuosien uudistuksista tärkeimpiä. Sen arvioidaan selvityksessä muodostavan välttämättömän edellytyksen vakaammalle talous- ja rahaliitolle. Vaikka pankkiunioniin sisältyy yhteisvastuullisia elementtejä, se vähentää painetta kansallisen talouspoliittisen toimivallan kaventamiseen edelleen ja palvelee markkinakurin vahvistamista koskevaa tavoitetta. Näihin tavoitteisiin liittyy myös komission puheenjohtajan heinäkuussa 2014 esittämä aloite kaikkia jäsenvaltioita koskevan pääomamarkkinaunionin kehittämiseksi, jonka tavoitteena on eurooppalaisten rahoitusmarkkinoiden monipuolistaminen. 2 Paine talouspolitiikan koordinaation tiivistämiseen heijastuu lokakuussa 2014 pidetyn euroalueen huippukokouksen julkilausumassa ja joulukuun 2014 Eurooppaneuvoston päätelmissä. Niissä todetaan, että talouspolitiikan tiiviimpi koordinointi euroalueella on välttämätöntä talous- ja rahaliiton moitteettoman toiminnan varmistamiseksi. Koordinaation tiivistämisen suunta on vielä ratkaisematta. Viimeaikaisissa keskusteluissa vakaammasta talous- ja rahaliitosta sekä EU:n toimielinten edustajat että useat akateemiset tahot ovat esittäneet jonkintasoisen poliittisen unionin ja finanssiunionin luomista samalla kun EU-tason vastuuta talouspolitiikan päätöksenteosta vahvistetaan. Keskeisenä keinona unionitason päätöksenteon demokraattisen hyväksyttävyyden takaamiseksi on kansallisten parlamenttien aseman ohella pidetty Euroopan parlamentin tehtävien kasvattamista talous- ja rahapolitiikan sekä varainhoidon alalla. Raportissa kuvataan aluksi tiiviisti uudistusten ja ehdotusten taustalla ollutta viime vuosien finanssikriisiä sekä kerrataan kehikkoon tehdyt uudistukset ja EMUn kehittämistä koskevat toimielinten ehdotukset. Lisäksi luodaan katsaus vuoden 2014 aikana Suomessa julkaistuihin asiantuntijaselvityksiin, joissa on arvioitu talous- ja rahaliiton tilaa ja punnittu sen kehitysnäkymiä. 3 Erityisesti kuvataan ehdotuksia poliittisen unionin ja finanssiunionin luomiseksi sekä arvioidaan kriittisesti niiden mahdollisuuksia EMUn vakauttamisessa ja hyväksyttävyyden vahvistamisessa. Tämän jälkeen hahmotellaan, minkälainen tulevaisuuden talous- ja rahaliitto voisi olla Suomen tavoitteiden mukainen ja tehdään lyhyen ja pidemmän aikavälin ehdotuksia näiden tavoitteiden saavuttamiseksi. Ehdotukset pohjautuvat markkinakurin aseman vahvistamiseen, talouspolitiikan koordinaation yksinkertaistamiseen sekä pankkiunionin ja pääomamarkkinaunionin kehittämiseen. Ennen raportin johtopäätöksiä arvioidaan, miten euroalueen ohjausta ja edustautumista olisi mahdollista parantaa. 2 Uusi alku Euroopalle: Työllisyyden, kasvun, oikeudenmukaisuuden ja demokraattisen muutoksen ohjelma, Poliittiset suuntaviivat seuraavalle Euroopan komissiolle, , saatavilla komission verkkosivuilta osoitteesta 3 Jokela ja muut (2014); Kanniainen (2014). Lisäksi keväällä 2014 ilmestyi Tiihonen (2014), joka esittelee EU- ja EMU-jäsenyyttä koskenutta valmistelua ja siihen liittynyttä keskustelua vuosina Tiihosen selvitys ei välttämättä vastaa valtiovarainministeriön kantaa.11 9 Selvityksessä ei käsitellä yksityiskohtaisesti kriisimaiden tilannetta. On kuitenkin selvää, että näiden talouden kehittymisellä on suora yhteys koko talous- ja rahaliiton vakauteen. 2 TALOUS- JA RAHALIITON KEHITTÄMINEN FINANSSIKRIISIN JÄLKEEN JA PANKKIUNIONIN LUOMINEN 2.1 Finanssikriisi Maastrichtin sopimusta luotaessa vallitsi yhteisymmärrys siitä, että toimiva talous- ja rahaliitto edellyttää jäsenvaltioilta vastuullista finanssipolitiikkaa. 4 Riittävän finanssikurin saavuttamiseen on periaatteessa kaksi toisiaan täydentävää vaihtoehtoa: Kuri voi toteutua sääntöjen tuloksena, tai se voi toteutua markkinakurin synnyttämien kannusteiden seurauksena. Alkuperäinen Maastricht-EMU oli yhdistelmä näitä molempia. Markkinakurin aikaansaamiseen pyrittiin SEUT 125 artiklan no bail-out -lausekkeella sekä keskuspankkirahoituksen kiellolla. 5 No bail-out -periaatteen mukaan unioni ja sen jäsenvaltiot eivät ole vastuussa eivätkä ota vastatakseen toisten jäsenvaltioiden taloudellisia sitoumuksia. Määräyksen tarkoituksena oli paitsi estää jäsenvaltioita ja markkinoita luottamasta valtioiden välisiin tulonsiirtoihin ja yhteisvastuuseen, samalla myös rohkaista markkinoita pitämään valtioita kurissa hinnoittelemalla niiden velka luottoriskin mukaan. 6 Usko markkinakuriin ei kuitenkaan ollut EMUa perustettaessa erityisen vankka. 7 4 Talous- ja rahaliiton vaikutuksia selvitettiin 1990-luvun loppupuolella myös Suomessa. Tällöin oletettiin yhteisen rahan tuovan mukanaan selviä tehokkuusetuja, mutta vaikutusten taloudelliseen vakauteen olevan kiistanalaisempia. Rahaliitto ja Suomi talouden haasteet. EMUasiantuntijatyöryhmän raportti. Valtioneuvoston kanslian julkaisusarja 1997 / No bail-out -periaatteen lisäksi markkinakurin toimimisen ehtoina pidetään yleisesti pääomien vapaata liikkuvuutta, täyttä avoimuutta ja lainanantajien reagointia markkinasignaaleihin. 6 EU-tuomioistuin on tulkinnut määräystä käsitellessään Euroopan vakausmekanismin hyväksymistä koskevaa sopimusta asiassa C-370/12 Thomas Pringle v Irlannin hallitus. Tuomioistuin korosti artiklan valmistelutöistä ilmenevän sen tarkoituksena olevan varmistaa, että jäsenvaltiot noudattavat tervettä finanssipolitiikkaa niin, että markkinoiden logiikka koskee yhä jäsenvaltioita, kun ne ottavat velkaa, ja sen pitäisi kannustaa niitä pitämään julkinen talous kurissa (kts erityisesti tuomion kohta). 7 Tämä todettiin mm. Delorsin komitean raportissa.12 10 Se nähtiin liian arvaamattomana, myöhään vaikuttavana ja jyrkkänä keinona saada jäsenvaltio korjaamaan finanssipolitiikkaansa (Balassone ja muut 2004). Rahaliiton vapaamatkustajien välttämiseksi määriteltiin EMUn lähentymisperusteet, joita syvennettiin myöhemmin vakaus- ja kasvusopimuksella. 8 EMUn lähentymiskriteereitä sovellettiin väljästi. Markkinakuri ei näyttänyt toimivan, kun euromaiden korot lähenivät voimakkaasti pian euroalueen synnyn jälkeen. Korkoerot säilyivät kapeina aina finanssikriisin kynnykselle saakka. Euroalueen ydinmaiden pankit lainasivat pitkälti samoilla ehdoilla kaikille euroalueen valtioille, joiden velka tuli käytännössä riskittömäksi. Korkojen lähentymistä on osaltaan saattanut edesauttaa valtionlainojen kohtelu riskittöminä pankkien vakavaraisuussääntelyssä sekä EKP:n vakuuskäytäntö, joka ei juuri erotellut eri valtioiden velkakirjoja. 9 Von Hagen (2014) löytää korkotason näennäiselle lähentymiselle kaksi vaihtoehtoista selitystä: yhtäältä voidaan ajatella, että markkinat pitivät velka-asteita riittävän alhaisina ja riskejä niin pieninä, että hintaerot eivät olleet näkyvissä. Toisaalta voi olla, että markkinat eivät nähneet tarpeelliseksi ottaa huomioon valtioiden luottoriskiä ennen kriisiä. Mogdaham (2014) näkee, että markkinat ymmärsivät euroalueen valtioiden tulleen liian merkittäviksi joutuakseen maksukyvyttömiksi ( too-big-to-fail ), mikä teki no bail-out - säännöstä epäuskottavan. Korkojen lähentyminen edesauttoi euromaiden sekä julkisen että yksityisen sektorin velanoton lisääntymistä. Tämä mahdollisti korkean elintason ylläpitämisen ilman orgaanista ja aitoa kilpailukykyä. Euro on käytännössä ollut osalle euroalueen maista liian jäykkä ja vahva valuutta. Myös yksityisen sektorin velkaantuminen kasvoi voimakkaasti, ja samalla rahoitustoimialan yhdentyminen euroalueen sisällä syveni. Yksityisen sektorin velkaantumisen kasvu olikin merkittävä tekijä kriisin synnyssä. Korkoerot palautuivat kriisin myötä, mutta tämä tapahtui liian myöhään ja jyrkästi. Ongelmien alkulähde vaihteli eri maiden välillä, mutta lopputuloksena oli valtion ja pankkitoimialan ajautuminen samanaikaisesti lähelle maksukyvyttömyyttä ja talouden toimintaedellytysten vakava häiriintyminen. Samalla kävi ilmeiseksi, että too big to fail -oletus oli ollut perusteltu eikä euroalueen maiden voitaisi antaa joutua maksukyvyttömiksi. No bail-out -säännön soveltamisen käytännössä mittavien velkajärjestelyjen kautta pelättiin kriisin kärjistyessä johtavan laajaan systeemiseen kriisiin ja yhteisen rahajärjestelmän murentumiseen. Eurovaltion päästäminen maksukyvyttömäksi olisi johtanut välittömästi kyseisen maan pankkijärjestelmän romahdukseen, luotonannon loppumiseen, talletusten jäädyttämiseen, maksujärjestelmän vakavaan häiriintymiseen ja elinkeinoelämän toiminnan laajaan pysähtymiseen. Miten tapahtumat olisivat tämän jälkeen edenneet, on vaikea ennakoida. Kun finanssikriisin taloudelliset ja sosiaaliset kustannukset olivat joka tapauksessa suuret useissa kriisimaissa, niiden päästäminen maksukyvyttömiksi olisi nostanut kustannuksia entisestään merkittävästi. Tartunnan riski muihin ongelmallisiksi koettuihin euromaihin olisi myös ollut suuri. 8 Vakaus- ja kasvusopimus koostuu Eurooppa-neuvoston päätöslauselmasta vuodelta 1997, asetuksesta 1466/97 koskien vakaus- ja kasvusopimuksen ennaltaehkäisevää osaa muutosasetuksineen ja asetuksesta 1467/97 koskien vakaus- ja kasvusopimuksen korjaavaa osaa muutosasetuksineen. 9 Kts tästä tarkemmin Hetemäki (2015) ja siinä mainitut viitteet.13 11 Euroalueen poliittiset päättäjät eivät halunneet ottaa vastuuta tällaisesta kehityskulusta. Kriisin laajentumisen pysäyttäminen yhteisin varoin oli monille vastenmielinen päätös, mutta se oli huonoista vaihtoehdoista vähiten huono. Velkajärjestelyjä toteutettiin hyvin rajatusti: Vain Kreikan velkoja järjesteltiin uudelleen yksityisten velkojien osalta, ehtona Kreikan toiselle sopeutusohjelmalle, tilanteessa jossa suurin osa veloista oli jo siirtynyt julkisiin käsiin. Kattavien velkajärjestelyjen asemesta valittiin rahoitustukiohjelmien ja syvenevän yhteisvastuun tie. Tämä johti paitsi euroalueen vakauden tueksi luotujen yhteisten instituutioiden ERVV ja EVM perustamiseen, myös EKP:n mittaviin toimiin markkinoiden vakauttamisessa. Yhteisvastuuta merkitsevien vakausmekanismien kehittäminen on johtanut myös paineisiin tiivistää talouspolitiikan koordinaatiota, jotta yhteisvastuuseen johtavat virheet olisi mahdollista estää ennakolta. 2.2 Velkakriisin hoitamiseen käytetyt järjestelyt Euroalueen akuutin velkakriisin hoitamisessa on käytetty lukuisia välineitä, kuten Kreikalle annettu kahdenvälinen lainoitus, Euroopan rahoituksenvakautusmekanismi (ERVM), Euroopan rahoitusvakausväline (ERVV) ja Euroopan vakausmekanismi (EVM) sekä Kansainvälisen valuuttarahaston (IMF) ja EKP:n rahoitus. 10 Talouspolitiikan toimivaltaa käytettiin poikkeuksellisella tavalla Euroopan rahoituksenvakautusmekanismin hyväksymisessä. 11 Väliaikaisesti sovelletussa ja neuvoston asetuksella perustetussa ERVM:ssä komissio keräsi markkinoilta rahaa käyttäen EU:n budjettia vakuutena. Mekanismin kautta tarjottiin ehdollisia lainoja kriisimaille. EU:n budjetin kautta kaikki EU:n jäsenvaltiot ovat osallisina järjestelyihin. ERVM on ainoa muodollisesti unionin oikeuden viitekehyksen sisäpuolella toteutettu, akuutin kriisin ratkaisemiseksi toteutettu toimi. ERVV on euroalueeseen kuuluvien jäsenvaltioiden omistama, Luxemburgin lainsäädännön mukainen osakeyhtiö, joka perustettiin väliaikaiseksi velkakriisinhallintavälineeksi. Sen tehtävänä on myöntää euroalueeseen kuuluvalle valtiolle rahoitustukea. Euroalueeseen kuuluvat valtiot takaavat ERVV:n varainhankinnan lukuun ottamatta väistyviä takaajia. Siinä missä ERVM ja ERVV toteutettiin nopealla aikataululla, ne korvanneen euroalueen pysyvän velkakriisin hallintamekanismin EVM:n perustaminen oli huolella valmisteltu ja harkittu päätös. Sitä edelsi SEUT 136 artiklan tarkentaminen niin, että 10 Näitä on selvitetty tarkemmin esimerkiksi hallituksen esityksessä Euroopan vakausmekanismin (EVM) perustamisesta tehdyn sopimuksen hyväksymisestä ja laiksi sen lainsäädännön alaan kuuluvien määräysten voimaansaattamisesta, HE 34/2012 vp, sekä komission kertomuksessa Euroopan parlamentille ja neuvostolle yleisestä talousarviosta katettavista takauksista Tilanne 31. joulukuuta 2013, COM(2014) 540 final. 11 Oikeusperustana on SEUT 122(2) artikla, johon sisältyy mahdollisuus myöntää jäsenvaltiolle unionin taloudellista apua tilanteessa, jossa poikkeukselliset tapahtumat, joihin jäsenvaltio ei voi vaikuttaa, aiheuttavat sille suuria vaikeuksia. Tällaisten vaikeuksien katsottiin asetuksessa kattavan myös kansainvälisen talous- ja rahoitusympäristön huomattavan heikentymisen.14 12 siinä todetaan euroalueen jäsenvaltioiden mahdollisuus luoda vakausmekanismi euroalueen vakauden turvaamiseksi. Vaikka ERVV:ssä ja EVM:ssä kysymyksessä ovat muodollisesti EU-oikeuden ulkopuoliset järjestelyt, yhteydet EU:ssa tapahtuvaan päätöksentekoon ovat kuitenkin kiinteät, koska järjestelyjen avulla on annettu tehtäviä EU:n toimielimille 12 ja niitä koskevat päätökset on käytännössä tehty epävirallisessa, euroalueen jäsenvaltioiden valtiovarainministereistä koostuvassa euroryhmässä. EVM:n kautta voidaan myöntää ehdollista vakaustukea niille EVM:n jäsenille, joilla on tai joille uhkaa tulla vakavia rahoitusongelmia, jos tuki on välttämätöntä koko euroalueen tai sen jäsenvaltioiden rahoitusvakauden turvaamiseksi. EVM toimii oman pääomansa turvin ja sillä on etuoikeutetun velkojan asema. EVM voi myöntää ennakollista tukea tai lainaa valtiolle rahoituslaitosten pääomittamisen rahoittamista varten sekä ostaa poikkeustapauksissa EKP:n arvion perusteella valtioiden joukkovelkakirjoja jälkimarkkinoilta. Ennen rahoitustukipäätöksiä IMF, komissio ja EKP laativat velkakestävyysanalyysin, jonka perusteella arvioidaan rahoitustukea hakevan valtion maksukykyä sen kanssa sovittavan rahoitustukiohjelman valossa. Vakausmekanismien kautta annettavan tuen ehtona laadittavan rahoitustukiohjelman osana edellytetään finanssipolitiikan sopeuttamista ja talouden tervehdyttämistä, sisältäen usein myös pitkälle meneviä rakenteellisia uudistuksia. Rahoituksen ehtona voidaan myös tarvittaessa edellyttää sijoittajanvastuun kattavaa toteuttamista sekä pankkisektorilla että valtiontaloudessa. Ohjelman ehtojen täyttäminen on edellytys rahoitustuen lainaerien maksamiselle ja tätä on seurattu säännöllisillä väliarvioraporteilla. Ohjelmamaiden tilannetta onkin käytännössä arvioitu erillään talouspolitiikan yleisestä koordinaatiokehikosta ja valvottu tiiviimmin osana vakausmekanismien soveltamiseen liittyvää laajaa ehdollisuutta. Monet rahoitustuen myöntämistä koskevat neuvoston täytäntöönpanopäätökset ovat merkinneet kriisimaiden hyvinkin pitkälle vietyä talouspolitiikan ohjausta. 13 Tätä on perusteltu poikkeuksellisilla kriisiolosuhteilla. Rahoitustukiohjelmat ovat kuitenkin nivoutuneet myös ERVM:n (ja myöhemmin EVM:n) soveltamiseen, ja niiden puitteissa toteutettu ehdollisuus on huonosti yhteen sovitettavissa EU:n talouspolitiikkaa koskevan toimivallan kanssa. Kriisin aikana tehdyillä ratkaisuilla onkin ollut vaikutuksensa talouspolitiikan toimiin koettuun luottamukseen sekä kriisimaissa että muualla euroalueella. 14 Kriisin aikana luodut järjestelmät ovat periaatteellisesti merkittäviä siksi, että siinä missä alkuperäinen Maastricht-EMU nojautui vahvasti finanssipolitiikan säännöille ja ns. no bail-out -säännön soveltamiselle, uudet järjestelmät nojautuvat vaihtelevassa määrin jäsenvaltioiden yhteisvastuulle. EU-oikeuden viitekehyksen ulkopuolisten jär- 12 Tätä on pidetty oikeudellisesti mahdollisena nk. Bangladesh oikeuskäytännön perusteella. Kts EUtuomioistuimen tuomio yhdistetyissä asioissa C-181/91 ja C-248/91 Euroopan parlamentti v neuvosto ja Euroopan parlamentti v komissio; asia C-370/12 Thomas Pringle, kohta 68, Kts esimerkiksi Neuvoston täytäntöönpanopäätös, annettu 7 päivänä joulukuuta 2010, unionin Irlannille myöntämästä rahoitustuesta (2011/77/EU); 2011/541/EU: Neuvoston täytäntöönpanopäätös, annettu 2 päivänä syyskuuta 2011, unionin Portugalille myöntämästä rahoitustuesta annetun täytäntöönpanopäätöksen 2011/344/EU muuttamisesta. 14 Kts esimerkiksi Cramme ja Hobolt (2015).15 13 jestelyjen käyttö on aiheuttanut keskustelua, ja niiden sisällyttämistä EU-oikeuteen on monissa puheenvuoroissa kiirehditty. Sopimusten avulla on kuitenkin luotu oikeudellisesti kestäviä järjestelyjä, joiden kohdalla EU:n toimivalta olisi ollut kiistanalainen. Sopimusten sisällyttämiselle EU:n perussopimuksiin ei ole selkeää oikeudellista tarvetta. Suomen keskeiset neuvottelutavoitteet ovat toteutuneet sopimusten kohdalla huomattavan tehokkaasti juuri siitä syystä, että sopimuksista on sovittu yksimielisesti (Leino ja Salminen 2013). Myös Suomen valtio on osallistunut euroalueen rahoitusvakautta tukeviin toimiin eri ohjelmien kautta vuosina Näiden rahoitustukiohjelmien myötä Suomen valtiolle on muodostunut erityyppisiä saatavia ja epäsuoria vastuita: Suomen saatavat ja vastuut euroalueen vakautta tukevista toimista Kahdenväliset lainat ovat tilinpäätöksessä valtion saatavia. Vuoden 2014 lopulla Suomen valtiolla oli edelleen 1 miljardin euron edestä lainasaatavia Kreikan valtiolta. Vuoden 2014 lopussa Suomen takausosuus ERVV:n varainhankintaohjelman käytössä olevasta määrästä oli korkoineen ja ylitakauksineen noin 6,6 miljardia euroa. ERVM:n kautta myönnetystä tuesta Suomella on laskennallisia vastuita yhteensä noin 0,74 miljardia euroa. Suomen laskennallinen osuus IMF:n eurovaltioille myöntämästä rahoitustuesta oli vuoden 2014 lopussa noin 0,35 miljardia euroa. Lokakuusta 2012 alkaen EVM on ollut ensisijainen euroalueen kriisinhallintaväline. Suomi maksoi noin 1,44 miljardin euron osuutensa EVM:n maksetusta osakepääomasta lokakuussa Maksettu pääomaosuus luetaan Suomen valtion omaisuuseräksi. Tämän lisäksi EVM:n perustamisesta tehty sopimus velvoittaa Suomen valtion maksamaan EVM:lle vaadittaessa enintään 11,14 miljardia euroa pääomaa. Lisäpääomaa maksetaan siinä tapauksessa, että pääomaa tarvitaan tappioiden kattamiseksi tai maksukyvyttömyyden välttämiseksi. Hyväksyttyjen toimien riskit liittyvät keskeisesti tukea saaneiden valtioiden kykyyn maksaa saamansa rahoitustuki takaisin ajallaan ja korkoineen. Näiden riskien arviointi on vaikeaa. Kriisinhallinnan luonteeseen kuuluu suuri epävarmuus, jolloin kriisin myötä otettujen vastuiden kustannukset voivat jäädä joko pieniksi tai ne voivat kasvaa varsin suuriksi. Rahoitustukeen liittyviä riskejä on pyritty minimoimaan velkakestävyysanalyyseillä, tukeen liitettävällä talouspoliittisella ehdollisuudella ja Suomen vakuusjärjestelyiden avulla. Suomen saamien vakuuksien arvo oli vuoden 2014 lopussa noin 1,23 miljardia euroa.16 Talouspolitiikan koordinaatio ja siihen tehdyt muutokset Keskeinen oikeudellinen kysymys EU-tason talouspolitiikan yhteensovittamista koskevien menettelyjen kohdalla on se, kuinka pitkälle EU:n talouspoliittinen toimivalta ulottuu ja kuinka yksityiskohtaisen ja velvoittavan jäsenvaltioiden ohjauksen perussopimukset mahdollistavat. 15 Tasapainoa EU-velvoitteiden ja kansallisen päätöksenteon välillä on haettu koko talous- ja rahaliiton olemassaolon ajan. 16 Useiden jäsenvaltioiden perustuslakituomioistuimet ovat viime vuosina lausuneet talouspolitiikan toimivallan käyttämisestä sekä vaikutuksista jäsenvaltioiden suvereniteettiin. 17 Toimia vastaan nostetut kanteet heijastavat sitä, kuinka monet kriisin yhteydessä toteutetut toimet ovat olleet hyväksyttävyydeltään ongelmallisia sekä kriisimaissa että euroalueen maissa laajemminkin. 15 EU:n talouspolitiikan alan toimivallan määrittelyn taustalla perussopimuksissa on jäsenvaltioiden kansallisten perustuslakien tulkintaan liittyviä rajoja, jotka koskevat budjettisuvereniteettia ja taloudellisen ja fiskaalisen vallankäytön edellyttämää demokraattista katetta. Tunnetuin näistä tulkinnoista on Saksan perustuslakituomioistuimen Lissabonin sopimuksen hyväksymisen yhteydessä esittämä näkemys, jossa se katsoi, että valtion tulot ja menot kuuluvat demokraattisen vallankäytön ytimeen, joissa mahdollisuus toimivallan siirtoihin kansalliselta tasolta EU-tasolle on hyvin rajattu. Kts Bundesverfassungsgericht Asia No. 2 BvE 2/08, 30. kesäkuuta 2009, kohdat 244, 249. Myös Suomessa eduskunta on tulkinnut kysymystä budjettisuvereniteetista samansuuntaisesti (esim. SuVL 4/2012 vp). 16 Sekä vuonna 2005 että kriisin aikana tehtyjen uudistusten taustoja ja keskeisimpiä muutoksia on käsitelty artikkelissa Henriksson ja Kajaste (2013). 17 Näihin kysymyksiin liittyviä asioita on ollut käsiteltävänä mm. Viron ja Irlannin korkeimmassa oikeudessa sekä Ranskan, Portugalin, Saksan, Puolan ja Itävallan perustuslakituomioistuimissa. Perustuslaillisesta keskustelusta kts tarkemmin esim. Contiades (2013).17 15 Talouspolitiikan toimivalta ja keskeiset oikeusperustat EU:n perussopimuksiin sisältyy lukuisia talouspolitiikkaa koskevia määräyksiä, joissa asetetaan jäsenvaltioille velvollisuus sovittaa yhteen talouspolitiikkansa. Perussopimusten mukaan jäsenvaltiot pitävät talouspolitiikkaansa yhteistä etua koskevana asiana. 18 Talouspolitiikkaa ei luokitella EU:n yleisiin toimivaltaluokkiin kuuluvaksi, vaan se on oma erityinen sui generis politiikka-alueensa, jota koskevat erityiset määräykset. SEUT 121 artikla sisältää määräykset monenkeskisestä valvonnasta. Sen mukaan talouspolitiikat sovitetaan yhteen neuvostossa, joka valvoo ja arvioi säännöllisesti, onko jäsenvaltioiden talouspolitiikka yhteisesti sovittujen suuntaviivojen mukaista. SEUT 126 artikla määrittelee jäsenvaltioiden EU-oikeudesta seuraavat budjettivelvoitteet, joiden mukaan niiden tulee välttää liiallisia julkistalouden alijäämiä. Vakaus- ja kasvusopimus pohjautuu SEUT 121 ja 126 artiklaan. SEUT 136 artiklan mukaan euromaiden välistä talouspolitiikan koordinaatiota on mahdollista säädellä tarkemmin. Tämä mahdollisuus on otettu viime vuosien muutosten aikana käyttöön, ja talouspolitiikan sääntelykehikko on käytännössä eriytynyt tehostaen euromaiden talousarvioita koskevan kurinalaisuuden yhteensovittamista ja valvontaa. Talouspolitiikan alan menettelyjä koskevia sääntöjä korjattiin ja täydennettiin vuonna Tällöin hyväksyttiin ns. six-pack -säädökset, jotka koskivat paitsi vakausja kasvusopimusta ja siinä erityisesti velkaan liittyvän arviointiperusteen käytäntöön soveltamista, ennaltaehkäisevän osan vahvistamista sekä seuraamusjärjestelmän tehostamista myös kansallisia budjettikehikkoja ja makrotaloudellisia tasapainottomuuksia. Tämä merkitsi talouspolitiikan koordinaation soveltamisalan laajentamista. EU:n talouspolitiikan koordinaatiossa voidaan viime vuosien uudistusten jälkeen tunnistaa useita menettelyjä: liiallisen alijäämän menettely (excessive deficit procedure, EDP), vakaus- ja kasvusopimuksen ennaltaehkäisevä osa ja sen sisällä merkittävän poikkeaman menettely (significant deviation procedure, SDP), makrotasapainottomuuksien menettelyn (macroimbalances procedure, MIP) ennaltaehkäisevä osa sekä liiallisten makrotasapainottomuuksien menettely (excessive imbalances procedure, EIP): Talouspolitiikan toimivaltaa on käsitelty laajemmin artikkeleissa Henriksson ja Leino-Sandberg (2014) sekä Leino ja Salminen (2015). 19 Menettelyjä ja niiden soveltamista on käsitelty yksityiskohtaisesti artikkelissa Henriksson ja Leino- Sandberg (2014). Kaikki EU:n talouspolitiikan alan säädökset löytyvät komission verkkosivuilta,18 16 Talouspolitiikan koordinaatiomenettelyt Ennaltaehkäisevä osa Vakaus- ja kasvusopimus Ennaltaehkäisevä osa ja merkittävän poikkeaman menettely (SDP) (SEUT 121 artikla) Korjaava osa Liiallisen alijäämän menettely (EDP) (SEUT 126 artikla) Makrotasapainottomuuksien menettely Ennaltaehkäisevä osa (SEUT 121 artikla) Liiallisten makrotasapainottomuuksien menettely (EIP) (SEUT 121 artikla) Monenkeskiseen valvontaan liittyvät menettelyt ovat osa eurooppalaista ohjausjaksoa. Tätä täydentää euromaiden kohdalla yhteinen budjettijakso (common budgetary timeline), jonka puitteissa jäsenvaltiot laativat keväisin samanaikaisesti vakausohjelman ja kansallisen uudistusohjelman kanssa keskipitkän aikavälin julkisen talouden suunnitelman sekä syksyisin alustavan talousarviosuunnitelman. Vakaus- ja kasvusopimuksen menettelyt Liiallisen alijäämän menettely ja siihen liittyvät, perussopimuksessa määritellyt, 3 ja 60 prosentin alijäämä- ja velkarajat ovat vakaus- ja kasvusopimuksen parhaiten tunnettu osa. 20 Neuvosto hyväksyy päätöksen liiallisen alijäämän olemassaolosta ja suosituksia sisältäen määräajan jäsenvaltiolle ryhtyä toimiin liiallisen alijäämän korjaamiseksi. Jos jäsenvaltio on neuvoston arvion mukaan ryhtynyt riittäviin korjaaviin toimiin (ns. tulokselliset toimet), sille voidaan antaa lisäaikaa. Jos neuvosto toteaa, että jäsenvaltio ei ole ryhtynyt riittäviin toimiin, menettelyssä siirrytään seuraavaan vaiheeseen ja lopulta sanktioihin. 20 SEUT 126(2) artiklan mukaan komissio arvioi jäsenvaltioiden julkisen talouden tilaa olemassaoloa sillä perusteella, - ylittääkö suunnitellun tai toteutuneen julkisen talouden alijäämäsuhde viitearvon, paitsi jos alijäämä on pienentynyt merkittävästi ja jatkuvasti tasolle, joka on lähellä viitearvoa, tai jos viitearvon ylitys on poikkeuksellista ja väliaikaista ja osuus pysyy lähellä viitearvoa - ylittääkö velkasuhde viitearvon, paitsi jos velkasuhde pienenee ja lähestyy viitearvoa riittävän nopeasti.19 17 Poikkeamia rakenteelliselle rahoitusasemalle asetettavasta keskipitkän aikavälin tavoitteesta tai siihen johtavalta polulta arvioidaan tarkastelemalla paitsi rakenteellista rahoitusasemaa myös menosääntöä. 21 Kuluvan ja tulevien vuosien osalta arviointi vastaa alla kuvattavaa makrotasapainottomuuksien menettelyn ennaltaehkäisevää osaa ja siinä annetaan jäsenvaltioille politiikkaohjausta. Merkittävän poikkeaman menettely voidaan käynnistää, jos havaitaan toteutunut merkittävä poikkeama keskipitkän aikavälin tavoitteeseen johtavalta polulta. Menettelyssä neuvosto hyväksyy jäsenvaltiolle suosituksia korjaavista toimista. Jos neuvosto toteaa, että jäsenvaltio ei ole ryhtynyt riittäviin toimiin, menettely voi edetä sanktioihin. Makrotasapainottomuuksien menettely Makrotasapainottomuuksien menettelyn ennaltaehkäisevässä osassa keskeisessä roolissa ovat komission hälytysmekanismiraportti (Alert Mechanism Report, AMR) ja maakohtaiset syväanalyysit (In Depth Review, IDR), joista neuvosto keskustelee osana monenvälistä valvontamenettelyä. Hälytysmekanismiraportti sisältää joukon indikaattoreita, joiden perusteella tunnistetaan maakohtaisia syväanalyyseja edellyttävät tilanteet. Ennaltaehkäisevässä osassa annetaan politiikkaohjeita. Liiallisten makrotasapainottomuuksien menettely (Excessive Imbalances Procedure, EIP) voidaan käynnistää, jos jäsenvaltion makrotalouden epätasapaino on uhka EMUn toiminnalle. Liiallisen tasapainottomuuden olemassaolo todetaan neuvoston suosituksissa. Menettelyn ensimmäinen askel on jäsenvaltion korjaussuunnitelma (corrective action plan, CAP) ja menettelyssä voidaan edetä sanktioihin. Vuonna 2013 hyväksyttiin euroalueen jäsenvaltioihin sovellettavat ns. two-pack - asetukset, jotka koskevat yhtäältä julkisen talouden seurantaa ja toisaalta rahoitusvakautensa osalta vakavissa vaikeuksissa olevia jäsenvaltioita. Näkyvin muutos koski vuosittain komission ja euroryhmän arvioitaviksi toimitettavia alustavia budjettisuunnitelmia. Six-pack ja two-pack -lainsäädännön toimivuus on parhaillaan arvioitavana. Komissio on katsonut, että erityisesti ottaen huomioon heikon taloustilanteen jatkumisen, uuden lainsäädännön toimivuutta ei vielä voida arvioida kattavasti. Joitain johtopäätöksiä voidaan tehdä (European Commission 2014a): finanssipolitiikan kehikko on osoittautunut tehokkaaksi budjettiseurannan vahvistamisessa ja auttanut jäsenvaltioita julkisen talouden sopeuttamisessa yhtään merkittävän poikkeaman menettelyä ei ole käynnistetty, mutta jä- 21 Menosäännön tehtävänä on varmistaa, että maat joko pysyvät keskipitkän aikavälin tavoitteessa tai siihen johtavalla sopeutuspolulla. Menosäännön mukaisesti keskipitkän aikavälin tavoitteen saavuttaneissa maissa menot saavat kasvaa korkeintaan samaa vauhtia referenssinä käytettävän keskipitkän aikavälin potentiaalisen BKT-kasvun kanssa, mikä varmistaa maiden pysyvän keskipitkän aikavälin tavoitteessa. Maissa, joissa keskipitkän aikavälin tavoitetta ei ole saavutettu, menojen kasvuvauhdin tulee jäädä tätä hitaammaksi.20 senvaltiot ovat edistyneet keskipitkän aikavälin tavoitteiden saavuttamisessa alustavat budjettisuunnitelmat ovat laajentaneet finanssipolitiikan seurantaa ennakolliseen ohjaukseen ja kansalliset finanssipolitiikan kehikot ovat kehittyneet konkreettisesti makrotasapainottomuuksien menettely on edistänyt yhteistä ymmärrystä koskien jäsenvaltioiden erityisiä ja yhteisiä haasteita sekä politiikkatoimenpiteitä maakohtaisten suositusten toimeenpanoa jäsenvaltioissa tulisi tehostaa ja vahvistaa kannusteita tehdä tarvittavia toimenpiteitä liiallisten makrotasapainottomuuksien menettelyä ei ole vielä käynnistetty, mutta seuranta vahvistaa vertaispainetta, mahdollistaa toimenpiteiden jatkuvan seurannan ja edistää uudistusten tekemistä jäsenvaltioissa uudet säännöt ovat lisänneet maaseurannan läpinäkyvyyttä, ennustettavuutta, käytännöllisyyttä ja tehokkuutta. Väliarviota koskevan raportin mukaan komissio uskoo, että tiukempi hallinnointijärjestelmä tukee parempaa talouspolitiikkaa. Eri instrumenttien monimutkainen keskinäinen suhde vaikeuttaa sääntöjen läpinäkyvyyttä sekä toimenpiteiden toteuttamista ja niistä tiedottamista. Kansallisten parlamenttien ja Euroopan parlamentin kytkeminen prosesseihin on tulevaisuudessa keskeistä. Väliarvioista keskustellaan kevään aikana sekä neuvostossa että Euroopan parlamentissa. Suomen kannalta keskeinen tavoite liittyy nimenomaan kehikon yksinkertaistamiseen (alla jakso 5.2). Jäsenvaltioiden välisen finanssipoliittisen sopimuksen (SopS 24/2013) ja nk. budjettikehysdirektiivin tuloksena EU-tasolla sovittuja määräyksiä sisällytettiin myös kansalliseen lainsäädäntöön. Täten on pyritty vahvistamaan talouspoliittisten sääntöjen sitovuutta ja uskottavuutta myös jäsenvaltioiden tasolla (Leino ja Salminen 2015). Esimerkiksi jäsenvaltioiden velvoite keskipitkän aikavälin tavoitteen (MTO) asettamiseen sisältyy finanssipoliittiseen sopimukseen, ja siksi nykyisin jäsenvaltioiden kansalliseen lainsäädäntöön (Suomessa ns. finanssipoliittinen laki 869/2012). Kansalliseen lainsäädäntöön tehtyjen muutosten avulla on esimerkiksi yhteen sovitettu jäsenvaltioiden budjettisuunnittelua sekä pyritty poikkeamien nopeampaan havainnoimiseen ja niihin reagoimiseen. Samalla on kuitenkin syntynyt päällekkäisyyttä EU-tason toimien ja kansallisella tasolla toteutettujen, mutta EU-lainsäädäntöön tai finanssipoliittiseen sopimukseen perustuvien toimien välille. Tämä koskee sekä vakaus- ja kasvusopimuksen ennaltaehkäisevää osaa että kansallisella tasolla toteutettavaa tavoitteenasettelua ja korjausmekanismeja. Useat talouspolitiikan alalla sovellettavat säännöt ovat yleisiä, jotta niitä on mahdollista soveltaa joustavasti erilaisissa tilanteissa. Samalla säädösten ja menettelyjen tulkinnan merkitys on kasvanut. Talouspolitiikan koordinaatio rakentuu pitkälti erilaisen varsinaista lainsäädäntöä täydentävän pehmeän sääntelyn (soft law) varaan. Pehmeällä sääntelyllä pyritään ohjaamaan käyttäytymistä tai tulkintaa. Soft law ei ole oikeudellisesti sitovaa, mutta sillä voi silti olla oikeudellista merkitystä. Käytännössä tällainen sääntely luo joustavuutta ja kasvattaa soveltamistilanteissa käytettävää harkintavaltaa. Käytännössä laajaa harkintavaltaa talouspolitiikan alalla käyttää komissio. 18 Näytä lisää
VALOKEILASSA EUROOPAN UNIONIN POLITIIKKA Talous- ja rahaliitto euro Vakauden, kasvun ja vaurauden edistäminen unionissa Unionin kasvua edistävä taloudellinen ympäristö perustuu hyvin toimivaan talous- Lisätiedot Fredi lauloi joskus 1960-luvulla balladia
D I S C U S S I O N JUHA RAITIO Balladi eurosta eli Euroopan velkakriisin synty, hoito ja seuraukset Fredi lauloi joskus 1960-luvulla balladia roskisdyykkarista. Kertosäkeen mukaan vaikka paremmaksi kaikki Lisätiedot EMU ON EKSYKSISSÄ. Euroopan rahaliitto ja oikeat valinnat Suomen kannalta. Sixten Korkman
Toimittanut Vesa Kanniainen Euron tulevaisuus SUOMEN VAIHTOEHDOT 1 2 Euron tulevaisuus SUOMEN VAIHTOEHDOT TOIMITTAJA: VESA KANNIAINEN KUSTANTAJA: AJATUSPAJA LIBERA EUROTHINKTANK-TYÖRYHMÄN JÄSENET: Vesa Lisätiedot Talouspolitiikan koordinaation kehittäminen EU-alueella*
Kansantaloudellinen aikakauskirja 95. vsk. 2/1999 Ilkka Kajaste Talouspolitiikan koordinaation kehittäminen EU-alueella* ILKKA KAJASTE Finanssineuvos Valtiovarainministeriö Samoihin aikoihin, kun Euroopan Lisätiedot Suomen valtion taloudelliset sitoumukset, vastuut ja saatavat Euroopan talousja velkakriisiin liittyen tilanne 31.12.2014
VALTIOVARAINMINISTERIÖ MUISTIO 2.2.2015 Suomen valtion taloudelliset sitoumukset, vastuut ja saatavat Euroopan talousja velkakriisiin liittyen tilanne 31.12.2014 Suomen valtio on Euroopan unionin (EU) Lisätiedot LAHENTYMISEN EDISTYMINEN 1996
EUROOPAN RAHAPOLIITTINEN INSTITUUTTI LAHENTYMISEN EDISTYMINEN 1996 Marraskuu 1996 O Euroopan rahapoliittinen instituutti, 1996 Postfach 10 20 31, D60020 Frankfurt am Main Kaikki oikeudet pidätetään. Tätä Lisätiedot KOMISSION TIEDONANTO. Suuntaviivat valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen
EUROOPAN KOMISSIO Bryssel XXX [ ](2013) XXX draft KOMISSION TIEDONANTO Suuntaviivat valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen (ETA:n kannalta Lisätiedot PÄÄASIALLINEN SISÄLTÖ
HE 26/2002 vp Hallituksen esitys Eduskunnalle ilmastonmuutosta koskevan Yhdistyneiden Kansakuntien puitesopimuksen Kioton pöytäkirjan hyväksymisestä ja laiksi sen lainsäädännön alaan kuuluvien määräysten Lisätiedot Tämä julkaisu on toteutettu osana valtioneuvoston vuoden 2014 selvitys- ja tutkimussuunnitelman toimeenpanoa (www.vn.fi/teas).
Antti Moisio Kuntatalouden vakauttaminen ja makro-ohjaus Tammikuuu 2015 Valtioneuvoston selvitys- ja tutkimustoiminnan julkaisusarja 2/2015 ISSN PDF 2342-6799 ISBN PDF 978-952-287-140-4 Tämä julkaisu on Lisätiedot EUROOPPALAINEN YHTEISTYÖ JA KANSALLISET VAIKUTUSMAHDOLLI- SUUDET EU:N RIKOSOIKEUDELLISES- SA JA POLIISIYHTEISTYÖSSÄ
EUROOPPALAINEN YHTEISTYÖ JA KANSALLISET VAIKUTUSMAHDOLLI- SUUDET EU:N RIKOSOIKEUDELLISES- SA JA POLIISIYHTEISTYÖSSÄ Tommi Nieppola, OTL EDUSKUNNAN KANSLIAN JULKAISU 9 / 2002 EUROOPPALAINEN YHTEISTYÖ JA Lisätiedot Euro vai ei? Eurokriisi ja Suomen vaihtoehdot. Toimittanut Simo Grönroos
PAULI JÄRVENPÄÄ KIRSTI KAUPPI OLLI KIVINEN HANNA OJANEN RISTO PIIPPONEN OLLI REHN ANTTI SIERLA SUOMEN PAIKKA MAAILMASSA? EU:n ulko- ja turvallisuuspolitiikka EUROOPPA-TIETOA EUROPAKUNSKAP SUOMEN PAIKKA Lisätiedot R AKENNERAHASTOT. ohjelmien valmistelu, täytäntöönpano ja valvonta
R AKENNERAHASTOT ohjelmien valmistelu, täytäntöönpano ja valvonta Hannu Pirkola RAKENNERAHASTOT ohjelmien valmistelu, täytäntöönpano ja valvonta KUNNALLISALAN KEHITTÄMISSÄÄTIÖ RAKENNERAHASTOT ohjelmien Lisätiedot HALLITUKSEN TASA-ARVO-OHJELMAN (2012 2015) MUKAINEN ARVIO SUKUPUOLTEN TASAPUOLISEN EDUSTUKSEN TOTEUTUMISESTA PÖRSSIYHTIÖIDEN HALLITUKSISSA
1(14) Marja Hanski, TEM Taustamuistio Jyrki Jauhiainen, OM Eeva Raevaara, STM Marianna Uotinen, VM Jarmo Väisänen, VNK 9.1.2015 LIITE 3 HALLITUKSEN TASA-ARVO-OHJELMAN (2012 2015) MUKAINEN ARVIO SUKUPUOLTEN Lisätiedot Eurooppa 2020 -strategia
Eurooppa 2020 -strategia Suomen kansallinen ohjelma kevät 2012 16a/2012 Taloudelliset ja talouspoliittiset katsaukset Eurooppa 2020 strategia Suomen kansallinen ohjelma kevät 2012 Valtiovarainministeriön Lisätiedot OPAS SIITÄ, MITEN KANSALLISET VIRANOMAISET KUULEVAT EUROOPAN KESKUSPANKKIA SUUNNITELMISTA LAINSÄÄDÄNNÖKSI
OPAS SIITÄ, MITEN KANSALLISET VIRANOMAISET KUULEVAT EUROOPAN KESKUSPANKKIA SUUNNITELMISTA LAINSÄÄDÄNNÖKSI FI OPAS SIITÄ, MITEN KANSALLISET VIRANOMAISET KUULEVAT EUROOPAN KESKUSPANKKIA SUUNNITELMISTA LAINSÄÄDÄNNÖKSI Lisätiedot Erja Horttanainen, Anu Wikman-Immonen (toim.) Kunnat kansainvälisen maahanmuuttopolitiikan toteuttajina
Erja Horttanainen, Anu Wikman-Immonen (toim.) Kunnat kansainvälisen maahanmuuttopolitiikan toteuttajina Toimittaneet Erja Horttanainen Anu Wikman-Immonen Kuvat Futureimagebank, Comma Suomen Kuntaliitto Lisätiedot Bo Rönngren, Malte Segerdahl ja Martin Viredius Työllä on hintansa
Bo Rönngren, Malte Segerdahl ja Martin Viredius Työllä on hintansa Sosiaalisen polkumyynnin torjunta kuljetusalalla POHJOISMAINEN KULJETUSTYÖVÄEN FEDERAATIO 2008 Kirjoittajat: Bo Rönngren, Malte Segerdahl Lisätiedot Toimintakertomus 2010
Toimintakertomus 2010 Finanssivalvonta on rahoitus- ja vakuutusvalvontaviranomainen, jolle pääosin siirtyivät 1.1.2009 alkaen entisten viranomaisten, Rahoitustarkastuksen ja Vakuutusvalvontaviraston, tehtävät. Lisätiedot Pääministeri Jyrki Kataisen hallituksen ohjelma
Pääministeri Jyrki Kataisen hallituksen ohjelma 22.6.2011 Avoin, oikeudenmukainen ja rohkea Suomi Jyrki Kataisen hallituksen tavoitteena on välittävä ja menestyvä Suomi. Suomea kehitetään pohjoismaisena Lisätiedot Talouspolitiikan arviointineuvoston raportti 2014
Talouspolitiikan arviointineuvoston raportti 2014 ISBN 978-952-274-137-0 (Verkkojulkaisu) Talouspolitiikan arviointineuvosto Valtion taloudellinen tutkimuskeskus Arkadiankatu 7, 00100 Helsinki, Finland Lisätiedot Talouspolitiikan ajatuksia
Sitran selvityksiä 71 Talouspolitiikan ajatuksia kun Eurooppa viipyy hitaassa kasvussa Jaakko Kiander Lokakuu 2013 2 Sisällys Esipuhe 3 Tiivistelmä 4 Summary 5 1 Johdanto Mistä kasvun eväät velkakriisin Lisätiedot ELINKEINOELÄMÄN TUTKIMUSLAITOS The Research Institute of the Finnish Economy Lönnrotinkatu 4 B 00120 Helsinki Finland.
ETLA ELINKEINOELÄMÄN TUTKIMUSLAITOS The Research Institute of the Finnish Economy Lönnrotinkatu 4 B 00120 Helsinki Finland Sarja B 128 Series Ville Kaitila EMU YRITYSTEN NÄKÖKULMASTA Julkaisija: Elinkeinoelämän Lisätiedot Eurokriisistä eteenpäin
Teppo Eskelinen & Matti Ylönen (toim.) Eurokriisistä eteenpäin Vasemmistolaista talouspolitiikkaa 1 2 Eurokriisistä eteenpäin Vasemmistolaista talouspolitiikkaa 3 Kansan Sivistyön Liitto KSL ry Tomittaneet: Lisätiedot Ehdotus ammattikorkeakoulujen rahoitusmalliksi vuodesta 2014 alkaen
Ehdotus ammattikorkeakoulujen rahoitusmalliksi vuodesta 2014 alkaen 1 2 Sisällys 1. Johdanto... 2 2. Muuttuva toimintaympäristö... 5 2.1 Osaaminen ja asiantuntemus työelämässä... 5 2.2 Alueiden kehittäminen Lisätiedot Yritysten omistajanvaihdosten edistäminen
Opassarja Miten yrittäjyyspolitiikkaa voidaan tukea rakennerahastoista? Yritysten omistajanvaihdosten edistäminen Enterprise and Industry 3 3 Opassarja Miten yrittäjyyspolitiikkaa voidaan tukea rakennerahastoista? Lisätiedot Julkisen talouden valinnat 2010- luvulle 20
Julkisen talouden valinnat 2010- luvulle 20 mrd. euroa 65 60 55 50 45 40 35 30 25 Valtion menot Valtion tulot 1990 1995 2000 2005 2010** 2015** 49/2010 Taloudelliset ja talouspoliittiset katsaukset Julkisen Lisätiedot Suomen eläkejärjestelmän sopeutuminen eliniän pitenemiseen. Eläkekysymysten asiantuntijatyöryhmän raportti
Suomen eläkejärjestelmän sopeutuminen eliniän pitenemiseen Eläkekysymysten asiantuntijatyöryhmän raportti Suomen eläkejärjestelmän sopeutuminen eliniän pitenemiseen Eläkekysymysten asiantuntijatyöryhmän Lisätiedot DIREKTIIVIT. (ETA:n kannalta merkityksellinen teksti) (6) Jos jokin tämän direktiivin säännöksistä edellyttää yhteissijoitusyrityksen